# Referat af institutledermøde

tirsdag den 22. november 2016.

## Til stede var: Dekanen, prodekanen, Steffen Nordahl Lund, Anne Jensen, Per Krogh Hansen, Martin Rheinheimer, Mads Funding og Gitta Stærmose.

Rune Nørgaard Jørgensen deltog i behandlingen af dagsordenens punkt 2.

## Ad 1. Godkendelse af referat af møde den 25. oktober 2016.

Ad 8. Under ”Institutlederne: Steffen Nordahl Lund orienterede … ændres sætningen ”kampvalg til ….” til ”eventuelt kampvalg til institutråd”.

Med denne tilføjelse blev referatet godkendt.

Ad 2. Performance.

Rune Nørgaard Jørgensen ridsede kriterier op for den foretagne analyse.

Institutlederkredsen drøftede analysens resultat og udkastet til vejledende retningslinjer blev justeret i forhold til faldne bemærkninger. Institutlederkredsen drøftede herudover retningslinjernes dobbelthed som henholdsvis ledelses- og medarbejderredskab.

Sagen forelægges for Samarbejdsudvalget og Akademisk Råd.

Ad 3. EliteForskrejsestipendier – udvælgelsespraksis.

På foranledning af Anne Jensen redegjorde Gitta Stærmose for dels fakultetets procedure for udvælgelse af kandidat/er til EliteForskrejsestipendier, dels de øvrige fakulteters udvælgelsespraksis.

Fakultetet fortsætter med den hidtidige praksis.

Ad 4. Employability og omverdenskontakt.

Prodekanen orienterede om baggrunden for punktet og organisatoriske muligheder/udfordringer på fakultetet og SDU.

Institutlederne udtrykte ønske om et bedre beslutningsgrundlag, herunder kortlægning af eksisterende tiltag på såvel studie- som fakultetsniveau. Punktet genoptages på et kommende institutledermøde.

Ad 5. DIAS-opslag.

Orientering ved dekanen.

Ad 6. Matrix-udfordringer.

Prodekanen orienterede om en konkret sag, hvor der tilsyneladende har eksisteret forskellig praksis i forhold til kompensation til VIPer i forbindelse med studiestart på forskellige studier. Det viser sig bl.a., at det afgørende for kompensation har været, at studiestartsaktiviteterne er indskrevet i studieordningen (fx med angivelse af timetal), og ikke som tidligere udmeldt af institutlederne, at studiestartsaktiviteterne er ECTS-behæftede. Det har været fremført af studienævnet for Engelske og amerikanske studier, at forskelsbehandlingen grunder i uhensigtsmæssigheder i forvaltningen af matrixstrukturen.

Institutlederkredsen drøftede sagen.

Der var enighed om at nedsætte et matrix-udvalg bestående af prodekanen og institutlederne. Der vil blive holdt møde med de matrixberigede studier.

Ad 7. Reduktion af eksamensbelastning – opfølgning.

Institutlederkredsen drøftede sagen og forskellige perspektiver, herunder blandt andet ønske om mindre administration, færre eksaminer samt mindre belastning for VIP’erne. Institutlederkredsen vendte muligheden for digitale løsninger, eksempelvis multiple choice udprøvninger, sprogfærdighedsudprøvninger mm.

Ad 8. Nyt fra

Institutlederne orienterede blandt andet om eksterne bevillinger, opslag, status for aftale med IVØ om statistisk forskningsassistance, medlemskab i styregruppen for fyrtårnet ’droner’.

Ad 9. Eventuelt.

Intet at bemærke.

Med venlig hilsen

Simon Møberg Torp

dekan